230. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. οικ. 1112/0092 της 15/31 Δεκ. 1999 (ΦΕΚ Β΄2255) Αναπροσαρμογή εισοδηματικών κριτηρίων χορήγησης Επιδόματος Κοινωνικής Αλληλεγγύης (ΕΚΑΣ) και αύξηση του ποσού του για το έτος 2000. Έχοντας υπόψη: 1.-Τις διατάξεις της παρ. 2 του άρθρ. 1 και της παρ. 1 του άρθρ. 5 του Νόμ. 2768/8.12.1999 (ΦΕΚ 273 Α΄). 2.-Την 1107147/1239/4.10.1996 κοινή απόφαση του Πρωθυπουργού και του Υπουργού των Οικονομικών (ΦΕΚ 922 Β΄) «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών». 3.-Την με αριθμ. 1749/4.11.1998 απόφαση ανάθεσης αρμοδιοτήτων του Υπουργού Εργασίας και Κοινωνικών Ασφαλίσεων στον Υφυπουργό Εργασίας και Κοινωνικών Ασφαλίσεων (ΦΕΚ 471 Β΄). 29.Β.α.230 Πολιτικές και Στρατιωτικές Συντάξεις 4.-Το γεγονός ότι από την εφαρμογή της απόφασης αυτής προκαλείται δαπάνη για το έτος 2000, ύψους 1 δις. δραχμών περίπου σε βάρος του Κρατικού Προϋπολογισμού, η οποία θα καλυφθεί από τις πιστώσεις του Προϋπολογισμού του Υπουργείου Οικονομικών και δαπάνη ύψους 100 εκατομ. περίπου, σε βάρος του Προϋπολογισμού του ΙΚΑ και άλλων Ν.Π.Δ.Δ. η οποία θα καλυφθεί από τις πιστώσεις των προϋπολογισμών των οικείων ασφαλιστικών φορέων, αποφασίζουμε: 1.-Τα ποσά που αναφέρονται στα εισοδηματικά κριτήρια της παρ. 1 του άρθρ. 1 του Νόμ. 2768/1999 και λαμβάνονται υπόψη για την καταβολή του ΕΚΑΣ, αναπροσαρμόζονται για το έτος 2000, κατά περίπτωση, ως εξής: α.Το συνολικό ετήσιο καθαρό εισόδημα από συντάξεις, κύριες και επικουρικές, συμπεριλαμβανομένων και των μερισμάτων ή βοηθημάτων, καθώς και από μισθούς, από ημερομίσθια και από επιδόματα που προκύπτουν από σχέση εξαρτημένης εργασίας, στο ποσό του 1.894.560 δραχμών. β.Το συνολικό ετήσιο ατομικό καθαρό εισόδημα στο ποσό των 2.210.320 δραχμών. γ.Το συνολικό ετήσιο οικογενειακό καθαρό εισόδημα στο ποσό των 3.439.530 δραχμ.. 2.-Τα ποσά του ΕΚΑΣ της παρ. 1 του άρθρ. 1 του Νόμ. 2768/1999 αναπροσαρμόζονται, κατά περίπτωση, ως εξής: α. Για συνολικά ετήσια καθαρά ποσά εισοδήματος από κύριες και επικουρικές συντάξεις, μισθούς, ημερομίσθια και επιδόματα, μέχρι του ποσού δραχμών  1.725.400, σε 20.885 δραχμές. β. Για συνολικά ετήσια καθαρά ποσά εισοδήματος από 1.725.401 δραχμές, μέχρι του ποσού του 1.793.070 δραχμών, σε 15.670 δραχμές. γ. Για συνολικά ετήσια καθαρά ποσά εισοδήματος από 1.793.071 δραχμές, μέχρι του ποσού του 1.838.170 δραχμών, σε 10.460 δραχμές και  δ. Για συνολικά ετήσια καθαρά ποσά εισοδήματος από 1.838.171 δραχμές, μέχρι του ποσού του 1.894.560 δραχμών, σε 5.230 δραχμές. 3.Η απόφαση αυτή, η ισχύς της οποίας αρχίζει από 1.1.2000, να δημοσιευθεί στην Εφημερίδα της Κυβερνήσεως. 